קורס כתיבה יוצרת, או סדנת כתיבה, מתאימים לכותבים בראשית דרכם, לכותבים חובבנים וגם לבעלי ניסיון בכתיבה שאינם בהכרח עוסקים בה באופן מקצועי. סדנאות כתיבה יוצרת מתאימות לצעירים וגם למבוגרים, לחיילים ולבני הגיל השלישי. הן מתאימות לכל מי שהכתיבה היא חלק בלתי נפרד מחייו, למי שמחפש כתובת שבה יוכל להתנסות בכתיבה, ללמוד עליה וגם לקבל ביקורת על תכנים שכתב. הקורס איננו חלק מלימודי תואר, כי אם חלק מלימודי תעודה בלבד. הוא איננו מקנה נקודות אקדמיות, אולם נחשב ככתובת מקצועית לכל דבר לצד קורסים נוספים הקשורים גם הם לכתיבה, כמו סדנת שירה. קורס זה, שנמשך 26 מפגשים, יכול להתאים לאנשים עובדים, לבעלי משפחות וגם לסטודנטים, שלומדים תחומים אחרים. הוא מועבר על ידי מרצים מהשורה הראשונה, העוסקים בכתיבה באופן מקצועי ומוכרים בתחומם.